Jasmine Suraya Chin

Jasmine Suraya Chin Xian Mei (Cina: 陈香郿; lahir 10 November 1989) merupakan seorang pengacara televisyen, model, pelawak dan pelakon wanita Malaysia berketurunan Cina yang berasal dari Kuching, Sarawak. Beliau terkenal dengan watak sebagai Lily dalam filem PASKAL (2018) yang dibintanginya bersama Hairul Azreen. Selain itu, beliau juga terkenal dengan peranan televisyen termasuk Hero Seorang Cinderella (2017), Alamatnya Cinta (2018) dan Adellea Sofea (2019).Georgie Joseph (4 Ogos 2019). Jasmine puas kerja keras Harian Metro. Dicapai pada 20 Februari 2020.Zaidi Che (18 Februari 2017). Jasmine Suraya Chin: "Bakat itu tidak mengenal bangsa" Stail.my. Dicapai pada 28 Februari 2018.Serimah Mohd Salehuddin (25 Disember 2019). Biarlah kalau usia 50 baru dapat tawaran Berita Harian. Dicapai pada 11 Mac 2020.

Kehidupan awal
Dilahirkan pada 10 November 1989 di Kuching, Sarawak, Jasmine Suraya ialah anak tunggal dalam keluarganya. Nama ‘Jasmine Suraya’ dipilih untuk beliau kerana nama ‘Suraya’ ialah nama rakan karib ibunya ketika mereka belajar bersama di universiti luar negara. Beliau mendapat keputusan 10A Sijil Pelajaran Malaysia (SPM) di Sekolah Menengah Kebangsaan Batu Lintang dan melanjutkan pelajaran di Universiti Monash, Melbourne, Australia yang mana beliau merupakan pemegang Ijazah Sarjana Muda Sains dan Ekonomi.

Pada tahun 2003, ketika berusia 14 tahun, Jasmine pernah mewakili Sarawak dalam sukan boling 10 pin dan pernah mewakili negeri di Pertandingan Kejohanan Junior Milo Kebangsaan.

Sebelum menceburi bidang lakonan, beliau pernah bekerja sebagai seorang wartawan di The Borneo Post selama setahun setengah.

Kerjaya
Jasmine Suraya pertama kali berhijrah ke Kuala Lumpur pada 2012 untuk memulakan kerjayanya. Penguasaan bahasa Melayu beliau agak teruk ketika itu maka beliau perlu bekerja keras bagi memahirkan diri. Beliau mendaftarkan diri ke Akademi Seni Budaya dan Warisan Kebangsaan (ASWARA) selama enam bulan.

Pada tahun 2013, beliau menjadi salah seorang peserta Projek 3R yang turut disertai oleh Dayah Bakar, Amirah Azmi dan Yvonne Lee. Jasmine membuat penampilan drama TV pertamanya menerusi drama adaptasi novel, Kerana Terpaksa Aku Relakan, memegang watak sebagai Tini. Beliau kemudian memegang watak Zaharah dalam filem Return to Nostalgia arahan Woo Ming Jin yang ditayangkan pada Oktober 2015.

Beliau pernah muncul bersama Zizan Razak dan Shaheizy Sam dalam filem aksi sukan Rembat (2015) arahan Shamyl Othman dan filem aksi permotoran KL Wangan (2017) arahan Pekin Ibrahim. 

Jasmine berlakon bersama Ammar Alfian, Hairul Azreen, Gambit Saifullah dan Hafizul Kamal dalam filem ketenteraan, PASKAL yang ditayangkan pada 27 September 2018, beliau menjayakan watak sebagai Lily. Selain itu, beliau juga muncul dalam drama lakonan Hisyam Hamid dan Hannah Delisha, Alamatnya Cinta sebagai Natalia.

Jasmine Suraya memegang watak Cai Yun atau Sofia dalam telefilem bertajuk Back To You yang turut dibintangi oleh Azizah Mahzan. Beliau menggunakan pengalaman peribadinya sendiri bagi menghayati wataknya. Beliau juga bakal muncul bersama Vanidah Imran dalam drama Daulat yang bakal disiarkan di Netflix.

Beliau menjayakan watak sebagai Suzie Tan dalam Adellea Sofea arahan Shahrulezad Mohameddin lakonan bersama Mira Filzah dan Ungku Ismail Aziz. Jasimne berkata mengenai wataknya: "Saya juga tak sangka watak Suzie boleh menyentuh hati ramai penonton. Ini kerana kebanyakan babak yang saya lakonkan adalah secara spontan. Kami lebih banyak improvisasi,".

Beliau juga mempersiapkan diri untuk menyertai Maraton Tokyo.Tutup kisah coli, Jasmine Suraya Chin sertai Maraton Tokyo tahun depan MSN (5 Disember 2019). Dicapai pada 29 Februari 2020.

Pada tahun 2022, beliau berlakon dalam drama Villa Kristal untuk siaran di WeTV bermula 4 Mac. Ia turut dibintangi oleh Mimi Lana, Tiz Zaqyah dan Mawar Rashid. Beliau juga berlakon dalam Ratu Ten Pin 2: Shalin dengan melakonkan watak bekas pemain boling negara, Shalin Zulkifli.

Kehidupan peribadi
Jasmine Suraya beragama Kristian. Beliau sebelum ini menafikan khabar angin mengatakan beliau beragama Islam, Jasmine berkata dalam temu ramah bersama Harian Metro: "Saya tidak salahkan mereka malah saya balas balik komen dengan baik dan beritahu saya bukan Melayu. Saya juga minta maaf sekiranya cara berpakaian saya membuatkan mereka berasa tidak selesa. Pandangan dan komen yang dilontarkan itu amat saya hargai kerana ia bermakna mereka mengikuti perkembangan dan mahu saya jadi insan terbaik."

Beliau mempertahankan tindakannya memuat naik gambar yang dianggap seksi oleh sebahagian peminat di laman sosial Instagram sehingga mendapat kecaman netizen.

Filemografi

Filem
 Tahun Tajuk Watak Catatan 2014 River of Exploding Durians Jasmine Filem pertama 2015 Puaka Balai Gombak Wartawan 1 Return to Nostalgia Zaharah Rembat Geisha Nota Pelancong 2017 Dave Filem pendek KL Wangan Isteri Hong 2018 Paskal Elizabeth Lily Tan The Spiral Tina 2020Daulat Jasmin Cho Pasal Kau! Dirinya sendiri Penampilan khas 2021 Marabahaya Underground Dotty 2025 Pavane For An Infant Nurul  TBA Masterpiecisan  Ruby Pos-produksi

Drama
 Tahun Tajuk Watak Saluran TV Catatan 2014 Kerana Terpaksa Aku Relakan Lily / Sofea TV3 Drama pertama  Maaf Jika Aku Tak Sempurna Effa A&E Dr. Sharon 2012 Padamu Aku Bersujud Elvina Mohammad TV9 2015–2016 Keluarga Pontimau Chichi TV3 2016 Lara Aishah Sandra Astro Prima 2017 Hero Seorang Cinderella Zuyyin Astro Ria 2018 Melodi Cinta Sara Jessica TV2 Pengantin 100 Hari Farah TV3 KL Gangster: Underworld Mimi Iflix Alamatnya Cinta Natalia Astro Ria KOPI: "Venti" Sophie Chen Tonton Salon Elaine Viu 2019–2020 Adellea Sofea Suzie Tan TV3 2020 KL Gangster: Underworld 2 Mimi Iflix Pelindung Seorang Puteri Bainun Astro Ria Bidadari Salju Jeanny TV3 2021 Klik Rider Tasya Astro Warna Cinta Yang Pulang Thia TV2 Bila Hati Berbisik Hanum TV Okey 2022 Villa Kristal Angel WeTV PA Lelaki Kerek Irdina Asyikin TV Okey Ratu Ten Pin 2: Shalin Shalin Astro Ria Hilang Cay Viu 2023 Ku Akad Kau Dengan Bismillah Maira TV3 Jangan Ambil Kerja Tuhan  TV2 Episod: "Idola" 2024 Racun Rihanna Ayuni  TV3

Telefilem
 Tahun Tajuk Watak Saluran TV 2014 Tesis Terakhir  TV1 Cinta Di Gerai Puteri Izara Astro Maya HD 2017 Komplot Natasha Astro Citra 2018 Cinta Elevator Evana 2019 Back To You（“当时明月在”, Dang Shi Ming Yue Zai） Cai Yun / Sofia 8TV/TV3 2020 Di Pinggir Ilusi Auni TV2 Please Subscribe Cintaku Hannah Astro Citra 

Televisyen
 Tahun Tajuk Peranan Saluran TV Catatan 2012 The Job Dirinya sendiri 8TV Rancangan realiti 2013 Projek 3R TV3 Rancangan realiti 2014 She's The Boss  Capital TV Makmal Masak TV9 2015 Inspirasi Dekor TV1 2018 Sensasi Bola Pengacara  Hypp Sensasi  2019 Sepahtu Reunion Live 2019 Siti Astro Warna Artis Jemputan: Episod "Harta Pusaka Berpuaka" 2023 Real Men Malaysia: Wira Merah Peserta Astro Ria Rancangan realiti 

Anugerah dan pencalonan
 Tahun Anugerah Kategori Penerima/Karya tercalon Keputusan 2013 Pantene's Star Search Malaysia 2013  Jasmine Suraya  2018 Anugerah Bintang Popular Berita Harian 2017 Pelakon Filem Wanita Popular  2019 Festival Filem Malaysia ke-30 Pelakon Wanita Harapan 

Rujukan

Pautan luar
  (diarkibkan)






Kategori:Kelahiran 1989
Kategori:Orang hidup
Kategori:Orang Malaysia berketurunan Cina
Kategori:Kristian Malaysia
Kategori:Orang dari Sarawak
Kategori:Pengacara televisyen Malaysia
Kategori:Pelakon wanita Malaysia
Kategori:Peragawati Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia